CELEX: 32016R2362
Language: bg
Date: 2016-12-20 00:00:00
Title: Регламент за изпълнение (ЕС) 2016/2362 на Комисията от 20 декември 2016 година за поправка на Регламент за изпълнение (ЕС) 2016/2073 по отношение на наличната сума за Франция за възстановяване на бюджетните кредити, пренесени от финансовата 2016 година

22.12.2016   
            
            
               BG
            
            
               Официален вестник на Европейския съюз
            
            
               L 350/18
            
         РЕГЛАМЕНТ ЗА ИЗПЪЛНЕНИЕ (ЕС) 2016/2362 НА КОМИСИЯТА
   от 20 декември 2016 година
   за поправка на Регламент за изпълнение (ЕС) 2016/2073 по отношение на наличната сума за Франция за възстановяване на бюджетните кредити, пренесени от финансовата 2016 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 26, параграф 6 от него,
   след консултация с Комитета по земеделските фондове,
   като има предвид, че:
   
               (1)
            
            
               С Регламент за изпълнение (ЕС) 2016/2073 на Комисията (2) се определят сумите, предоставени на държавите членки за възстановяване на крайните получатели през финансовата 2017 година. Тези суми съответстват на намалението съгласно механизма за финансова дисциплина, прилагано понастоящем от държавите членки през финансовата 2016 година, въз основа на декларациите за разходи на държавите членки за периода от 16 октомври 2015 г. до 15 октомври 2016 г.
            
         
               (2)
            
            
               По отношение на Франция възникна грешка в информационната система на Комисията, с която се обработват декларациите на държавите членки във връзка с определянето на брутните суми за разходи, обхванати от механизма за финансова дисциплина. Тази грешка е довела до неправилно определяне на сума по механизма за финансова дисциплина и, следователно, до грешка при определяне на сумата, предоставена за възстановяване във Франция. Грешката не засяга сумите, определени за другите държави членки.
            
         
               (3)
            
            
               С оглед спазване на правното основание относно възстановяването и за да се гарантира защитата на финансовите интереси на Съюза, сумата, предоставена за възстановяване във Франция, следва да бъде коригирана.
            
         
               (4)
            
            
               В резултат на това общата сума по механизма за финансова дисциплина, прилагана от държавите членки през финансовата 2016 година, както е посочено в съображение 5 от Регламент за изпълнение (ЕС) 2016/2073, възлиза на 433 милиона евро.
            
         
               (5)
            
            
               Поради това Регламент за изпълнение (ЕС) 2016/2073 следва да бъде съответно поправен.
            
         
               (6)
            
            
               Тъй като поправката, направена с настоящия регламент, засяга прилагането на Регламент за изпълнение (ЕС) 2016/2073, който се прилага от 1 декември 2016 г., настоящият регламент също следва да се прилага от 1 декември 2016 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент за изпълнение (ЕС) 2016/2073 вписването, отнасящо се до Франция, се заменя със следното:
   
      
                  „Франция
               
               
                  88 824 479 “
               
            
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 декември 2016 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 декември 2016 година.
      
         
            За Комисията,
         
         
            от името на председателя,
         
         Jerzy PLEWA
         
            Генерален директор
         
         
            Генерална дирекция „Земеделие и развитие на селските райони“
         
      
   
   
      (1)  ОВ L 347, 20.12.2013 г., стр. 549.
   
      (2)  Регламент за изпълнение (ЕС) 2016/2073 на Комисията от 23 ноември 2016 г. относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2016 година (ОВ L 320, 26.11.2016 г., стр. 25).